section_heading: Kraljevski apartman
paragraph_text: 2005. godine, grupa je ušla u prvo desetljeće postojanja i za 10. rođendan su najavili snimanje živog albuma i DVD-a. DVD je uživo snimljen u beogradskom SKC-u i izdan pod naslovom 10 Godina s vama - Live SKC. Ovaj DVD također uključuje i intervjue s članovima grupe i ostalima koji su povezani s radom grupe kao i video-spotove za pjesme "Ruka pravde", "Ranjena zvijer" i "Misterija". Audio-snimci s ovog DVD-a su kasnije izašli kao album uživo Best Of Live (1995 - 2005). Nakon izlaska ovog albuma, grupa je održala dosta koncerata kao što je bila podrška Whitesnake-u na beogradskom Tašmajdanu. Ovo je također bio posljednji koncert na kojem je svirao klavijaturista Dejan Đorđević. Uz odlazak Đorđevića, skupinu je također napusto i Zoran Rončević. Rončević je zamijenjen Zoranom Radovanovićem koji je ranije svirao s generacijom 5. Jedno vrijeme grupa je svirala kao četvoročlana sve dok u nju nije došao Miloš Nikolić, brat Marka Nikolića, kao ritam gitarist. Ova postava je počela pisati materijal za naredni album. Jedna od pjesama, "Čuvar tajni", se pojavila na radiopostajama kao promotivna pjesma za predstojeći album. 17. kolovoza 2007. godine grupa je svirala na beogradskom Beerfest-u što je ujedno i bio posljednji nastup pjevača Zorana Lalovića prije nego što je napustio grupu. Njegova zamjena je bio frontmen grupe Which 1 Ivan "Đera" Đerković.